CELEX: 62016CN0171
Language: et
Date: 2016-03-24 00:00:00
Title: Kohtuasi C-171/16: Eelotsusetaotlus, mille on esitanud Rayonen sad Sofia (Bulgaaria) 24. märtsil 2016 – kriminaalasi Trayan Beshkovi süüdistuses

6.6.2016   
            
            
               ET
            
            
               Euroopa Liidu Teataja
            
            
               C 200/11
            
         Eelotsusetaotlus, mille on esitanud Rayonen sad Sofia (Bulgaaria) 24. märtsil 2016 – kriminaalasi Trayan Beshkovi süüdistuses
   (Kohtuasi C-171/16)
   (2016/C 200/17)
   Kohtumenetluse keel: bulgaaria
   
      Eelotsusetaotluse esitanud kohus
   
   Rayonen sad Sofia
   
      Põhikohtuasja kriminaalmenetluse pool
   
   Trayan Beshkov
   
      Eelotsuse küsimused
   
   
               1.
            
            
               Kuidas tuleb tõlgendada nõukogu 24. juuli 2008. aasta raamotsuses 2008/675/ÜVJP, mis käsitleb Euroopa Liidu liikmesriikides tehtud süüdimõistvate kohtuotsuste arvessevõtmist uutes kriminaalmenetlustes, kasutatud mõistet „uus kriminaalmenetlus”, ja kas see menetlus peab olema tingimata seotud süü tuvastamisega toimepandud süüteo korral või võib see puudutada ka menetlust, milles teise liikmesriigi siseriikliku õiguse kohaselt loetakse muu karistus varasema kohtuotsusega mõistetud karistusega ärakantuks või arvatakse varasema kohtuotsusega mõistetud karistus muust karistusest maha või siis tuleb määrata selle eraldi ärakandmine?
            
         
               2.
            
            
               Kas raamotsuse 2008/675/ÜVJP artikli 3 lõiget 1 koostoimes põhjendusega 13 tuleb tõlgendada nii, et sellega ei ole vastuolus siseriiklikud õigusnormid, mille kohaselt ei või menetlust teises liikmesriigis tehtud varasema kohtuotsuse arvessevõtmiseks algatada süüdimõistetud isik, vaid üksnes varasema kohtuotsuse teinud liikmesriik või uut kriminaalmenetlust läbiviiv liikmesriik?
            
         
               3.
            
            
               Kas raamotsuse 2008/675/ÜVJP artikli 3 lõiget 3 tuleb tõlgendada nii, et sellega on vastuolus, et riik, kes viib läbi uut kriminaalmenetlust, muudab varasema kohtuotsuse teinud liikmesriigi mõistetud karistuse täideviimise viisi, ja seda ka juhtudel, mil teise liikmesriigi siseriikliku õiguse kohaselt loetakse muu karistus varasema kohtuotsusega mõistetud karistusega ärakantuks või arvatakse varasema kohtuotsusega mõistetud karistus muust karistusest maha või siis tuleb määrata selle eraldi ärakandmine?